CELEX: C2005/057/62
Language: et
Date: 2005-03-05 00:00:00
Title: Kohtuasi T-502/04: Stéphane Lopparelli 24. detsembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/36
            
         Stéphane Lopparelli 24. detsembri 2004. aasta hagi Euroopa Ühenduste Komisjoni vastu
   (Kohtuasi T-502/04)
   (2005/C 57/62)
   Kohtumenetluse keel: prantsuse
   Stéphane Lopparelli, elukoht Brüssel, esitas 24. detsembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada nii otsus, millega hagejale anti 2003. aasta edutamise raames eelispunkte, kui ka otsus mitte lisada tema nime samal perioodil palgaastmele A5 edutatavate ametnike nimekirja;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Oma hagi toetuseks osundab hageja esiteks nii personalieeskirjade artiklite 5, 7, 26, 43 ja 45 rikkumisele kui ka palgaastme ja ametikoha vastavuse põhimõtte ning õiglase karjääriväljavaate põhimõtte rikkumisele. Teiseks osundab hageja, et samale palgaastmele kuuluvate ametnike teenete võrdlevat analüüsi ei teostatud võrdsetel alustel, rikkudes seega personalieeskirjade artikleid 5, 7, 43 ja 45 ning õiglase karjääriväljavaate põhimõtet.